**LĒMUMS**

Liepājā

|  |  |
| --- | --- |
| 2022.gada 13.oktobrī | Nr.364/14  (prot. Nr.14, 15.§) |

Par zemesgabala Šķēdes ielā, blakus

nekustamajam īpašumam Oskara

Kalpaka ielā 90A, daļas nomas līguma

darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu un pārejas noteikumu 11.punktu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 53., 56. un 137.punktu, izskatot sabiedrības ar ierobežotu atbildību “Namu serviss APSE” 2022.gada 22.septembra vēstuli Nr.782/Ai “Par zemes nomas līguma pagarināšanu”, zemes nomas līgumu, kas 2017.gada 25.oktobrī noslēgts starp Liepājas pilsētas pašvaldību un sabiedrību ar ierobežotu atbildību “Namu serviss APSE”, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 26.septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Pagarināt 2017.gada 25.oktobrī noslēgto zemes nomas līgumu ar sabiedrību ar ierobežotu atbildību “Namu serviss APSE” (reģistrācijas Nr.42103033900; juridiskā adrese: Zivju iela 11/13-7N, Liepāja), kā dzīvojamo māju Šķēdes ielā 11, Šķēdes ielā 13 un Šķēdes ielā 17 pārvaldnieku (apsaimniekotāju), par zemesgabala Liepājā, Šķēdes ielā (kadastra apzīmējums 1700 011 0422), blakus nekustamajam īpašumam Oskara Kalpaka ielā 90A, daļas 15 kv.m platībā nomu norobežotas atkritumu novietnes ierīkošanai dzīvojamo māju Šķēdes ielā 11, Šķēdes ielā 13 un Šķēdes ielā 17 iedzīvotājiem uz laiku līdz 2027.gada 24.oktobrim.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2017.gada 25.oktobrī noslēgtajā zemes nomas līgumā noteikto vērtējumu.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja sabiedrības ar ierobežotu atbildību “Namu serviss APSE”, kā dzīvojamo māju Šķēdes ielā 11, Šķēdes ielā 13 un Šķēdes ielā 17 pārvaldnieka (apsaimniekotāja), vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |